《钱受之学士新纳河东君作志喜诗四律索和本韵》
明代·沈德符

濯濯新姿带月深，便移轻舸就浓阴。
蕃釐花徙琼无种，蜀国琴挑曲有心。
展罢缥缃存粉指，拈来丝竹废清音。
子皮自挈夷光去，为谢君王与铸金。

作者简介：（1578—1642）浙江嘉兴人，字景倩，一字虎臣。万历四十六年举人。近搜博览，于两宋以来史乘别集故家旧事，多能明其本末。自幼随祖、及父居京师，习闻国家故事，且及见嘉靖以来名人献老。中年南返，撰《万历野获编》，上至朝廷故事，下至民间风俗，无不涉及。另有《秦金始末》、《飞凫语略》、《顾曲杂言》、《敝帚轩剩语》、《青权堂集》。